ⵟⵟⴰⵡⵚ ⵄⵎⵕⵓⵛ

ⵜⵍⵓⵍ ⵟⵟⴰⵡⵚ ⵄⵎⵕⵓⵛ ⴳ ⵜⵓⵏⵙ 4 ⵎⴰⵕⵚ 1913, ⴱⴰⴱⴰⵙ ⴷ ⵉⵏⵏⴰⵙ ⴷ ⵉⵎⴰⵙⵉⵃⵉⵢⵏ ⵉⵇⴱⴰⵢⵍⵉⵢⵏ ⵙⴳ ⵓⵙⵓⵏ ⵏ ⵉⵖⵉⵍ ⵄⵍⵉ ⴳ ⵜⵖⵔⵎⵜ ⵏ ⴱⵊⴰⵢⴰ, ⵉⵙⵎ ⵏⵏⵙ ⵏ ⵜⵉⴷⵜ ⵎⴰⵕⵉ ⵍⵡⵉⵣ ⵟⵟⴰⵡⵚ ⵄⵎⵕⵓⵛ, ⵜⵏⴽⵔ ⴷ ⴰⴽⴷ ⵉⵎⴰⵔⴰⵡⵏ ⵏⵏⵙ ⴳ ⴷⴷⵣⴰⵢⵔ, ⴷⴰⵔ ⵉⵎⵣⵡⵓⵔⴰ ⵏⵏⵙ, ⴹⴰⵕⵜ ⵏⵏⵙ ⵜⵎⵎⵓⴷⴷⴰ ⵙ ⴼⵕⴰⵏⵚⴰ.

ⵜⴽⴽⴰ ⵜⵜ ⵉⵏⵏ ⵄⵎⵕⵓⵛ ⵟⵟⴰⵡⵚ ⴷⴰ ⵜⵙⵙⴳⵎⴰⴹ ⵉⴷⵍⵉⵙⵏ ⵏⵏⵙ ⵙ ⵢⵉⵙⵎ ⵏ ⵎⴰⵕⴳⴰⵕⵉⵜ ⵟⵟⴰⵡⵚ, ⵉⵙⵎ ⵏ ⵉⵏⵏⴰⵙ, ⵏⵏⴰ ⴱⴷⴷⴰ ⵜⵜⴰⵍⵖ ⵙ ⵜⵡⵉⵙⵉ ⵏⵏⵙ ⴳ ⵓⵙⴱⵓⵖⵍⵓ ⵏ ⵜⴷⵍⵙⴰ ⵜⴰⵎⴰⵣⵉⵖⵜ ⵙⴳ ⵜⵓⵍⵍⵉⵙⵉⵏ ⴷ ⵜⵏⴼⵓⵙⵉⵏ ⴷ ⵜⵓⵔⴰⵔⵉⵏ. ⵜⵣⵣⵉⴳⵣ ⵄⵎⵕⵓⵛ ⴳ ⵓⵙⴰⵊⴰ ⵏ ⵉⵏⵏⴰⵙ ⵜⴰⵎⵥⴰⵡⴰⵏⵜ ⵙⴳ ⵡⴰⵍⴰⵙ ⵏ ⵜⵓⵔⴰⵔⵉⵏ ⵜⵉⵎⴰⵣⵉⵖⵉⵏ, ⵜⵣⵎⵎⴻⵎ ⵜⵉⵎⵔⴰⵡⵉⵏ ⵏ ⵜⵓⴳⴷⵉⵎⵉⵏ ⵏ ⵜⵓⵔⴰⵔⵉⵏ ⵜⵉⵇⴱⵓⵔⵉⵏ ⵜⵉⵎⴰⵣⵉⵖⵉⵏ ⵖⵓⵔ ⵜⴰⴷⵔⵓⵜ ⴷ ⵜⴷⵓⵙⵉ.

ⴰⵣⴰⵣⵓ ⵏ ⵜⵣⵣⵓⵍⴰⵏⵜ ⵏⵏⵙ
ⵢⴰⵔⵔⴰ ⴼⵍⵍⴰⵙ ⵎⴰⵙⵙ ⵄⴰⴱⴷⵍⵍⴰⵀ ⴱⵓⵜⴱⴰⵖⴰ :
ⵜⴳⴰ ⵄⵎⵕⵓⵛ ⵜⴰⵎⴰⵔⴰⵜ ⵜⴰⴷⴷⵣⴰⵢⵔⵉⵜ ⵜⴰⵎⵣⵡⴰⵔⵓⵜ ⵏⵏⴰ ⵉⴼⵙⵔⵏ ⵓⵏⴳⴰⵍ ⵙ ⵜⵓⵜⵍⴰⵢⵜ ⵜⴰⴼⵕⴰⵏⵚⵉⵚⵜ ⴳ ⵓⵙⴳⴳⵯⴰⵙ ⵏ 1947 ⴷⴷⴰⵡ ⵓⵣⵡⵍ  » ⵜⴰⵊⴷⴷⵉⴳⵜ ⵜⴰⴱⵔⴽⴰⵏⵜ » ⵜⵙⴰⵡⵍ ⵅⴼ ⵓⴷⵍⵉⵙ ⴰⴷ ⵜⵓⴷⵔⵜ ⵏ ⴱⴰⴱⴰⵙ ⴳ ⵓⵣⵎⵣ ⵏ ⵡⴰⴽⴽⵯⴰⴹ ⵏⵏⵙ ⴳ ⵜⵉⵏⵎⵍ ⵜⴰⴳⵯⵏⵙⴰⵏⵜ ⵏ ⵜⵔⴱⴰⵜⵉⵏ.
ⵜⴹⴼⵕ ⵄⵎⵕⵓⵛ ⵜⵉⵔⵔⴰ ⵏ ⵡⵓⵏⴳⴰⵍⵏ ⵖⵓⵔ ⵜⵉⵏⴷⵉ ⴱⴰⵀⵔⴰ ⵉⵅⴰⵜⵔⵏ ⵣⵓⵏ ⴷ  » ⴰⵎⵓⴷ ⴰⵃⵛⴽⵓⵍⴰⵏ » ⵉⴳ ⵜⴰⴳⵔⵓⵎⵎⴰ ⵏ ⵜⵓⵍⵍⵉⵙⵉⵏ ⴷ ⵜⵎⴷⵢⴰⵣⵉⵏ, ⴷ ⵡⵓⵏⴳⴰⵍ  » ⵜⴰⵙⵓⴽⵜ ⵏ ⵡⴰⵍⵍⵓⵏⵏ », ⵓⵏⴳⴰⵍ  » ⵉⵎⵉⵔⵉ ⴰⵡⵍⴰⴼⴰⵏ » ⵓⵏⴳⴰⵍ ⵏ  » ⴰⵡⵍⵉⵡⵍ ⴰ ⵉⵎⵎⵉ » ⴳⵉⵏⵜ ⵜⵉⵔⵔⴰ ⵏⵏⵙ ⵉⵏⵉⴳⵉ ⵏ ⵜⵎⵣⵔⵉⵜ ⵜⴰⵏⴰⵥⵓⵕⵜ ⵎⵇⵇⵓⵔⵏ ⴷ ⵜⵙⴷⴷⵉⴷ ⴰⵙⵓⵖⵏ ⵏⵏⵙ ⵏ ⵓⴼⵔⴰⴳ ⵅⴼ ⵜⵎⵢⵓⵔⵉⵏ ⵜⵉⵎⴰⵣⵉⵖⵉⵏ.ⵎⴽⵍⵍⵉ ⵜⵙⵡⵓⵔⵉ ⵟⵟⴰⵡⵚ ⵄⵎⵕⵓⵛ ⵅⴼ ⵓⵙⴱⵓⵖⵍⵓ ⵏ ⵜⴷⵍⵙⴰ ⵙⴳ ⵉⵔⵣⵣⵓⵜⵏ ⵏⵏⵙ ⵉⵜⵏⵓⴳⵕⴰⴼⵉⵢⵏ, ⵙ ⵎⴽⴰⴷ ⵜⵉⵡⵙ ⴳ ⵓⵔⵎⴰⵙ ⴷ ⵓⵙⴷⵓⵙ ⵏ ⵜⴷⵍⵙⵉⵡⵉⵏ ⵜⵉⵎⴰⵣⵉⵖⵉⵏ. ⵜⵥⵍⵉ ⵜⴰⵢⵙⵉ ⵏⵏⵙ ⵙ ⵓⵙⵖⵓⵏ ⵏⵏⴰ ⵎⵉ ⵓⵔ ⵜⵜⵎⴷⵓⴷⵉⵏ ⵉⵥⵓⵕⴰⵏ ⴷ ⵜⵉⵔⵉⵜ ⵉⵚⵚⴰⴱⵏ ⴳ ⵓⵙⵎⵎⵓⵜⵜⵉ ⵏⵏⵙ ⵉ ⵜⴰⵙⵓⵜⵉⵏ ⴷ ⵉⴷⴷⴰⵏ.
.

ⵉⴽⴽⴰ ⵜⵜ ⵉⵏⵏ ⵓⵏⴳⴰⵍ ⵏⵏⵙ ⴰⵎⵣⵡⴰⵔⵓ ⴷ ⵜⴰⵔⵉⴷⵉⵔⵜ ⵜⴰⵏⵉⵎⴰⵏⵜ ⵉⵍⴰⵏ ⴰⵣⵡⵍ  » ⴰⵙⵉⵏⵚⵉⴳ ⴰⴱⵔⴽⴰⵏ » ⵙ ⵜⴼⵕⴰⵏⵚⵉⵚⵜ (Jacinthe noir)‏ ⵉⵜⵜⵢⴰⵡⴼⵙⴰⵔ ⴳ 1947, ⴷ ⴰⵎⵣⵡⴰⵔⵓ ⴳ ⵡⴰⵏⴰⵡ ⵏⵏⵙ ⵏⵏⴰ ⵉⵜⵜⴼⵙⴰⵔⵏ ⴳ ⴼⵕⴰⵏⵚⴰ ⵙ ⵓⵖⴰⵏⵉⴱ ⵏ ⵜⵎⴰⵔⴰⵜ ⵙⴳ ⵢⵉⵥⵣⵍⵎⴹ ⵏ ⵜⴼⵔⵉⵇⵜ. ⵜⵉⵡⵉ ⵜⴰⵙⵎⵖⵓⵔⵜ Nom de Plume ⵙ ⵢⵉⵙⵎ ⵏ ⵎⴰⵕⴳⴰⵕⵉⵜ ⵟⵟⴰⵡⵚ ⵏⵏⴰ ⵉⴳⴰⵏ ⴰⵙⵙⴰⵖ ⴰⵎⴰⵙⵉⵃⵉ ⵏ ⵉⵏⵏⴰⵙ, ⵙ ⵓⵊⵎⵉⵍ ⵏ ⵜⴳⵔⵓⵎⵎⴰ ⵏ ⵜⵓⵍⵍⵉⵙⵉⵏ ⴷ ⵜⵎⴷⵢⴰⵣⵉⵏ  » ⴰⵎⵓⴷ ⴰⵃⵛⴽⵓⵍⴰⵏ »

ⴳ ⵓⵙⴳⴳⵯⴰⵙ 1966 ⵍⵍⵉⵖ ⴰⵔ ⵏⵉⵜ ⵜⴻⵜⵜⴰⵔⴰ ⵙ ⵜⴼⵕⴰⵏⵚⵉⵚⵜ ⵜⴽⴽⴰ ⵜⵜ ⵉⵏⵏ ⴰⵔ ⵜⴻⵜⵜⵉⵔⵉⵔ ⵙ ⵜⵓⵜⵍⴰⵢⵜ ⵜⴰⵎⴰⵣⵉⵖⵜ ⵉⴳ ⵡⴰⵍⴱⵓⵎ ⵏⵏⵙ ⴰⵎⵣⵡⴰⵔⵓ  » ⵜⵉⵣⵍⴰⵜⵉⵏ ⵜⵉⵎⴰⵣⵉⵖⵉⵏ ⵙⴳ ⵜⵙⴳⴰ ⵏ ⵍⵇⴱⴰⵢⵍ » ⴰⵙⴳⴳⵯⴰⵙ ⵏ 1967 ⵢⵉⵍⵉ ⵖⵓⵔⵙ ⵢⴰⵏ ⵓⵎⵓⵔⵙ ⴰⵅⴰⵜⴰⵔ ⵉⴳ ⵢⴰⵜ ⵜⴳⵔⵓⵎⵎⴰ ⵏ ⵜⵓⵔⴰⵔⵉⵏ ⵜⵉⵎⴰⵣⵉⵖⵉⵏ ⵏ ⵍⵇⴱⴰⵢⵍ ⵉⵜⵜⵓⵙⴽⴰⵔ ⴰⵙⵏⵜ ⵓⵙⵓⵖⵍ ⵙ ⵜⴼⵕⴰⵏⵚⵉⵚⵜ ⵙⴳ ⴷⴰⵔ ⴳⵯⵎⴰⵙ ⵊⵓⵏ.

ⵜⵣⵎⵎⴻⵎ ⵜⵓⴳⵜⵜ ⵏ ⵡⴰⵍⴱⵓⵎⵏ ⵢⴰⴹⵏ ⵖ ⵏⵉⵜ ⵉⵍⵍⴰ Chants sauvés de l’oubli ( ⵜⵓⵔⴰⵔⵉⵏ ⵉⵜⵜⵢⴰⵡⴼⵔⴰⴳⵏ ⵙⴳ ⵜⴰⵜⵜⵓⵜ) Hommage au chant profond ( ⴰⵙⵎⵖⵔ ⵉ ⵢⴰⵜ ⵜⵓⵔⴰⵔⵜ ⵉⴷⵔⴰⵏ)
( ⵉⵡⴰⵍⵉⵡⵏ ⴷ ⵉⵙⵙⵉⵍⵎⵏ ⴷ ⵉⵙⵕⴽⴹⵏ ⵉⵎⴰⵣⵉⵖⵏ ⵉⴼⵓⵥⴰⵕⵏ).

ⵜⴽⴽⴰ ⵜⵜ ⵉⵏⵏ ⴷ ⵜⴰⵎⵖⵏⴰⵙⵜ ⵅⴼ ⵜⵎⵏⵜⵉⵍⵜ ⵜⴰⵎⴰⵣⵉⵖⵜ ⵜⴳ ⵢⴰⵏ ⵙⴳ ⵡⵉⴷ ⵙⴱⴷⴷⵏⵉⵏ ⵜⴰⴽⴰⴷⵉⵎⵜ ⵜⴰⵎⴰⵣⵉⵖⵜ ⴳ 1966.

ⵜⵎⵎⵓⴷⴷⴰ ⵖⵔ ⴱⴰⴱ ⵏ ⵉⵜⵔⴰⵏ ⴳ ⵙⴰⵏ ⵎⵉⵛⵉⵍ ⵍⵓⴱⵚⵉⵕⴼⴰⵟⵡⴰⵕ ⴳ ⴼⵕⴰⵏⵚⴰ''.
ⵉⵙⴰⵖⵓⵍⵏ
1-https://www.amadalamazigh.press.ma/tamazight/%e2%b4%b0%e2%b5%8f%e2%b5%99%e2%b5%8e%e2%b4%b0%e2%b5%99%e2%b5%99%e2%b5%93-%e2%b5%8f-%e2%b5%93%e2%b5%94%e2%b5%a3%e2%b5%a3%e2%b5%93-%e2%b4%b0%e2%b5%8e%e2%b4%b0%e2%b4%b9%e2%b5%8d%e2%b4%b0%e2%b5%8f/.
ⵉⵙⴰⵖⵓⵍⵏ
ⴰⵙⴳⵣⴰⵡⴰⵍ ⵏ ⴰⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ(ⵙ.ⴳ.ⵙ.ⵎ) : ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ (ⵎ.ⵎ.ⵙ.ⵎ)